สวัสดีค่ะ ตาแดงแล้วตาขาวบวมใสใส น้ำตาไหลตลอด เพิ่งสังเกตมีจุดสีขาวขึ้นบริเวณ ขอบตา ใช้น้ำเกลือล้างตาตลอด ตอนนี้ตาแดงหายไปแล้วค่ะ แต่จุดสีขาวยังอยู่ ต้องทำไงค่ะถึงหาย สาเหตุคือมาจากอะไร เนื่องจากตาแดงควันบุหรี่ลอยเข้าตาค่ะ
สวัสดีค่ะ อาการตาแดงที่บริเวณตาขาวอาจเกิดจาก-ตาแดงหรือเยื่อบุตาอักเสบ ภาวะดังกล่าวอาจทำให้มีอาการตาแดง ระคายเคืองตา มีขี้ตามาก อาจเกิดจากการระคายเคืองเช่นแพ้สารเคมี หรือการไปขยี้ตา มีฝุ่นเข้าตา หรือการติดเชื้อไวรัสที่บริเวณตาขาว-ภูมิแพ้ที่ตา ทำให้มีขี้ตา และคันตา ตาแดง มักเป็นช่วงเช้าๆ แต่มักเป็น 2 ข้างเท่าๆกัน-กระจกตาเป็นแผล แผลที่กระจกตาอาจทำให้กระจกตาติดเชื้อและเกิดการอักเสบได้ ซึ่งเป็นสาเหตุทำให้มีตาแดง ร่วมกับมีขี้ตาไหลออกมาเป็นเมือกเหนียวตลอดจากอาการดังกล่าวมานั้น อาจต้องพบจักษุแพทย์เพื่อตรวจร่างกายทางตาด้วย เพื่อให้ได้การวินิจฉัยที่แน่นอน หากตาแดงมาก ปวดตา การมองเห็นผิดปกติ ควรรีบไปพบแพทย์หากคันหรือระคายเคืองมากรับประทานยาแก้แพ้แก้คันได้ ในบางรายแพทย์อาจให้หยอดตาด้วยยาฆ่าเชื้อแบคทีเรียเพื่อป้องกันการติดเชื้อซ้ำซ้อน ไม่ไปขยี้ตาบ่อยๆ ล้างหน้าได้ตามปกติ และระวังการติดต่อไปสู่ผู้อื่น ไม่ควรขยี้ตาบ่อยๆ แล้วเอามือไปสัมผัสผู้อื่นต่อ